Store forskjeller blant norske overgrepsmottak
* Rask hjelp * Samtale i trygge omgivelser * Medisinsk undersøkelse med tanke på skader, smitte og graviditet * Rettsmedisinsk undersøkelse for sikring av bevis * Hjelp til å kontakte politi * Hjelp, selv om overgrepet har skjedd tilbake i tid * Hjelp til å kontakte bistandsadvokat (gratis) uavhengig av anmeldelse * Informasjon og henvisning til oppfølgingstilbud. Kilde: Nklm En gjennomgang VG har gjort av landets 23 overgrepsmottak viser at det er store forskjeller på kvaliteten på mottakene avhengig av hvor du bor i landet. Disse forskjellene omfatter: * Avstand til overgrepsmottak * Tilgjengelighet hos bemanning * Kompetanse og erfaring Størst forskjell er det mellom nord og sør. Mens nesten alle mottakene i sør har døgnbemanning, belager de fleste mottakene i nord seg på hjemmevakt, eller leger og sykepleiere på ringelister. Pasienter kan da regne med en ventetid på flere timer etter ankomst. – Vi prøver å få tak i lege og sykepleier innen to-tre timer, men ofte skjer overgrepene på nattestid og i helgene. Det har skjedd at vi ikke har fått tak i noen av de åtte på ringelisten, spesielt hvis det er ferietid. Det er en svakhet i systemet, sier Tarja Stenersen, ved Overgrepsmottaket i Hammerfest. Se kart over hvor de ulike mottakene i Norge ligger nederst i sakenFor snart 10 år siden, i 2007, utarbeidet Riksadvokaten en rapport med konkrete tiltak for å øke kvaliteten på etterforskning og påtalevedtak i voldtektssaker. I rapporten slås det fast at kvaliteten på overgrepsmottaket kan være avgjørende for oppklaringen av en voldtektssak. I tillegg til ventetid, er det store variasjoner i avstand til nærmeste mottak. Noen må beregne så mye som fem timer i bil for å komme seg til sitt mottak. Særlig for mottakene i nord er dette en utfordring. – Vi vet at det er fornærmede i Lofoten og Vesterålen som ikke har tatt turen til oss fordi reiseveien er for lang, sier Kjersti Dale Nilsen ansvarlig for Overgrepsmottaket i Harstad. – Hva gjør ofrene da? – Noen går nok til fastlegen, og noen gjør ingenting. Selv om du oppsøker fastlege får du ikke den sporsikringen eller oppfølgningen som et mottak kan tilby, sier Nilsen. VGs kart over overgrepsmottakene i Norge. Trykk på de røde kulene for å få informasjon om hvert enkelt mottak:Debatten om hvordan voldtektssaker etterforskes og behandles i rettsvesenet har rast etter at tre menn ble frifunnet for anklagene omgjengvoldtekt i Hemsedal tidligere i år. Grethe Johnsen, forsker og psykolog ved Nasjonalt kompetansesenter for legevaktmedisin (Nklm) mener at det er en utfordring med lang reisevei til noen av mottakene. – Mange har ringelister og må derfor belage seg på å ringe mange personer før en får tak på medisinsk personell. Noen mottak hadde ventetider på over 90 minutter. Det er ikke tilfredsstillende. Ingen andre pasienter møtes på denne måten i helsesystemet i dag, sier hun.Imidlertid er det kvaliteten på mottakene som er det viktigste, mener hun, og peker på rapporter fra 2010 og 2012 som viser at det blant annet er mangel på administrative og faglige ressurser ved de fleste voldtektsmottakene. I Førde mangler de blant annet egne lokaler for mottaket, som gjør at de ikke kan tilby døgnbemanning. – Vi bruker en poliklinikk som har pasienter på dagtid. Det er en utfordring ettersom vi ikke får tilgang på lokalene før på ettermiddagen, sier Katja Ann Nielsen, fagutviklingssykepleier ved Overgrepsmottaket i Førde til VG. Det bygges nå nytt overgrepsmottak her.Rapportene peker også på at de økonomiske rammene ikke skaper nok forutsigbarhet, at det er ulike ordninger i ulike kommuner og at det bør stilles krav til kompetanse hos de som jobber ved mottakene. Flere mottak med lave besøkstall nevner også til VG at de har en utfordring knyttet til erfaring og kunnskap blant de ansatte, noe som henger sammen med det lave besøkstallet. – Når vi har så få saker er det en utfordring å opprettholde kunnskapen, vi får ikke nok trening selv om vi har kursing, sier Stenersen, ved Overgrepsmottaket i Hammerfest. Imidlertid er hele mottakssystemet i ferd med å gjennomgå en strukturell omlegging, der ansvaret overføres fra kommunene til Spesialhelsetjenesten. Johnsen tror dette både vil styrke kvaliteten på landsbasis, og gjøre mottakene mer synlige for befolkningen. – Nå får mottakene gode lokaler, det innføres beredskapsordninger for leger og sykepleiere og det sørges for at de som jobber der skal ha god faglig kompetanse. All denne opprustningen skal gjøre at mottakene får mer tid til utadrettet virksomhet, sier hun.* Søk hjelp. Oppsøk alltid lege eller overgrepsmottak, uavhengig om du vil anmelde eller ikke. Helst så raskt som mulig for sikring av bevis, men overgrepsmottakene tar også imot de som kommer etter noen dager, uker. * Snakk med noen. Med foreldre, en god venn eller terapeut. Det viktigste er at du får det ut. * Vit din rett. Du har krav på tre timer med bistandsadvokat før du anmelder, det kan være greit å vite. PS! På Dixi Ressurssenter kan både den som er utsatt for voldtekt og pårørende få noen å snakke med og hjelp til kontakt med støtteapparatet. Du kan ta kontakt selv om det har gått lang tid siden voldtekten skjedde. Kilde: Dixi ressurssenter for voldtatte og Nklm I rapporten fra Riksadvokaten foreslås det opprettelse av flere voldtektsmottak, samt videoopptak på voldtektsmottakkene som skal bedre sporsikringen i voldtekssaker. Ingen av mottakene har opplyst at de bruker videoopptak av fornærmede, som ifølge rapporten skal bedre dokumentere offerets tilstand etter hendelsen. Siden 2007 har det imidlertid kommet åtte nye mottak på plass, og to til ventes i løpet av høsten.Helgeland har til nå ikke hatt et eget overgrepsmottak, men Tore Bratt, kommunikasjonssjef i Helgelandssykehuset forteller at det vil komme på plass i løpet av høsten 2016. – Vi er i gang med å utrede et mottak på Helgeland og beslutningen vil bli tatt i løpet av høsten. Da skal vi få på plass et mottak, sier Bratt. Han forteller at de tidligere har dekket behovet gjennom ordinære akuttmottak i Helgelandssykehuset. Finnmarkssykehuset er også i ferd med å etablere et overgrepsmottak i Alta som vil være på plass i løpet av høsten 2016. – Tidligere var dette et kommunalt ansvar, og pasientene fikk et kommunalt tilbud i Alta, opplyser Ivar Greiner, kommunikasjonssjef ved Finnmarkssykehuset.
Hvor du bor i Norge kan få stor betydning for hvilket tilbud og oppfølging du får som voldtektsoffer, viser en gjennomgang VG har gjort.